CELEX: 32006R1055
Language: hu
Date: 2006-07-12
Title: A Bizottság 1055/2006/EK rendelete ( 2006. július 12. ) az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet I. és III. mellékletének a flubendazol és a lazalocid tekintetében történő módosításáról   (EGT vonatkozású szöveg)

13.7.2006   
            
            
               HU
            
            
               Az Európai Unió Hivatalos Lapja
            
            
               L 192/3
            
         
      A BIZOTTSÁG 1055/2006/EK RENDELETE
   
   (2006. július 12.)
   az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet I. és III. mellékletének a flubendazol és a lazalocid tekintetében történő módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló, 1990. június 26-i 2377/90/EGK tanácsi rendeletre (1) és különösen annak 2. cikkére és 4. cikkének harmadik bekezdésére,
   tekintettel az Európai Gyógyszerügynökségnek az Állatgyógyászati Készítmények Értékelő Bizottsága által megfogalmazott véleményeire,
   mivel:
   
               (1)
            
            
               Minden olyan farmakológiai hatóanyagot, amelyet a Közösségen belül élelmiszer-előállítás céljából tartott állatokon történő alkalmazásra szánt állatgyógyászati készítményekben használnak fel, a 2377/90/EGK rendelettel összhangban értékelni kell.
            
         
               (2)
            
            
               A flubendazol a csirkék, pulykák, szárnyasvadak és a sertések izom-, bőr- zsír-, máj-, és veseszövetei, valamint azon csirkék vonatkozásában, amelyek tojását emberi fogyasztásra szánják, már szerepel a 2377/90/EGK rendelet I. mellékletében. A melléklet flubendazolra vonatkozó bejegyzését ki kell terjeszteni valamennyi baromfifaj izom-, bőr-, zsír-, máj- és veseszöveteire, valamint tojására.
            
         
               (3)
            
            
               A lazalocid a csirkék izom-, bőr- zsír-, máj-, és veseszövetei vonatkozásában – kivéve azon állatok esetét, amelyek tojását emberi fogyasztásra szánják – már szerepel a 2377/90/EGK rendelet I. mellékletében. Amíg az analitikai módszerek hitelesítésre várnak, a lazalocidot fel kell venni a rendelet III. mellékletében azon csirkék vonatkozásában, amelyek tojását emberi fogyasztásra szánják. Következésképpen a jelenlegi rendelkezést, amely kizárja azon állatokat, amelyek tojását emberi fogyasztásra szánják, törölni kell a 2377/90/EGK rendelet I. mellékletének a lazalocidra vonatkozó bejegyzésből.
            
         
               (4)
            
            
               A 2377/90/EGK rendeletet ezért ennek megfelelően módosítani kell.
            
         
               (5)
            
            
               Megfelelő időtartamot kell engedélyezni e rendelet alkalmazhatósága előtt annak érdekében, hogy a tagállamok számára lehetővé váljon a rendeletre való tekintettel esetleg szükséges kiigazítások elvégzése az állatgyógyászati készítmények közösségi kódexéről szóló, 2001. november 6-i 2001/82/EK európai parlamenti és tanácsi irányelvnek (2) megfelelően kiadott, az érintett állatgyógyászati termékek piacra történő bevezetésére irányuló engedélyekben azért, hogy figyelembe vegyék e rendelet rendelkezéseit.
            
         
               (6)
            
            
               Az e rendeletben előírt intézkedések összhangban vannak az Állatgyógyászati Készítmények Állandó Bizottságának véleményével,
            
         ELFOGADTA EZT A RENDELETET:
   1. cikk
   A 2377/90/EGK rendelet I. és III. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában történő kihirdetését követő harmadik napon lép hatályba.
   Ezt a rendeletet 2006. szeptember 11-től kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. július 12-én.
      
         
            a Bizottság részéről
         
         Günter VERHEUGEN
         
         
            alelnök
         
      
   
   
      (1)  HL L 224., 1990.8.18., 1. o. A legutóbb a 205/2006/EK bizottsági rendelettel (HL L 34., 2006.2.7., 21. o.) módosított rendelet.
   
      (2)  HL L 311., 2001.11.28., 1. o. A legutóbb a 2004/28/EK irányelvvel (HL L 136., 2004.4.30., 58. o.) módosított irányelv.
   
      MELLÉKLET
      A.   A 2377/90/EGK rendelet I. melléklete (azon farmakológiai hatóanyagok listája, amelyek esetében a maximális maradékanyag-határértékeket rögzítették) a következő anyagokkal egészül ki:
      2.   Paraziták elleni hatóanyagok
      2.1.   Endoparaziták elleni hatóanyagok
      2.1.3.   Benzimidazolok és pro-benzimidazolok
      
         
                     Farmakológiailag aktív anyag(ok)
                  
                  
                     Markermaradvány
                  
                  
                     Állatfajok
                  
                  
                     MRL-ek
                  
                  
                     Célszövetek
                  
               
                     „Flubendazol
                     
                  
                  
                     A flubendazol és a (2-amino 1H-benzimidazol-5-yl) (4fluoro-fenil) metanon összege
                  
                  
                     Baromfi, sertés
                  
                  
                     50 μg/kg
                  
                  
                     Izom
                  
               
                     50 μg/kg
                  
                  
                     Bőr + zsír
                  
               
                     400 μg/kg
                  
                  
                     Máj
                  
               
                     300 μg/kg
                  
                  
                     Vese
                  
               
                     
                        Flubendazol
                     
                  
                  
                     Flubendazol
                  
                  
                     Baromfi
                  
                  
                     400 μg/kg
                  
                  
                     Tojás”
                  
               
      2.4.   Protozoonok elleni hatóanyagok
      2.4.4.   Ionofórok
      
         
                     Farmakológiai hatóanyag(ok)
                  
                  
                     Markermaradvány
                  
                  
                     Állatfajok
                  
                  
                     MRL-ek
                  
                  
                     Célszövetek
                  
               
                     „Lazalocid
                     
                  
                  
                     Lazalocid A
                  
                  
                     Baromfi
                  
                  
                     20 μg/kg
                  
                  
                     Izom
                  
               
                     100 μg/kg
                  
                  
                     Bőr + zsír
                  
               
                     100 μg/kg
                  
                  
                     Máj
                  
               
                     50 μg/kg
                  
                  
                     Vese”
                  
               
      B.   A 2377/90/EGK rendelet III. melléklete (az állatgyógyászati készítményekben használt azon farmakológiai hatóanyagok listája, amelyek esetében ideiglenes maximális jelzőmaradékanyag-határértékeket rögzítettek) a következő anyaggal egészül ki:
      2.   Paraziták elleni hatóanyagok
      2.4.   Protozoonok elleni hatóanyagok
      2.4.5.   Ionofórok
      
         
                     Farmakológiai hatóanyag(ok)
                  
                  
                     Markermaradvány
                  
                  
                     Állatfajok
                  
                  
                     MRL-ek
                  
                  
                     Célszövetek
                  
               
                     „Lazalocid
                     
                  
                  
                     Lazalocid A
                  
                  
                     Baromfi
                  
                  
                     150 μg/kg
                  
                  
                     Tojás (1)
                     
                  
               
      
         (1)  Az ideiglenes MRL-ek 2008. január 1-jén hatályukat vesztik.”